TARPOJIEN IKÄKAUSIVASTAAVAN PESTIN KUVAUS JA SISÄLTÖ

***Tarpojien ikäkausivastaava huolehtii siitä, että ikäkauden toiminta on partio-ohjelman mukaista.***

Minulla on vastuu:

* Tarpojaikäkauden toiminnasta, kehittämisestä ja jatkuvuuden varmistamisesta yhdessä luotsien kanssa.
* Huolehtia kasvatustavoitteiden toteutumisesta kaikessa ikäkauden toiminnassa.
* Pestata luotsit.
* Antaa palautetta, tukea, kannustaa ja palkita luotseja.
* Miettiä yhdessä koulutusvastaavan kanssa ikäkauden koulutustarpeet.
* Tukea tarvittaessa vartioiden omien toimintasuunnitelmien tekemisessä ja seurata vartioiden toiminnan laatua.
* Suunnitella luotsien ja vartionjohtajien kanssa ikäkauden yhteistä toimintaa (esim. KITTit, majakat, siirtymävaihe, lupauksenanto, kisat, piirin tapahtumiin osallistuminen).
* Huolehtia tarpojaikäkauden tiedotuksesta.
* Edustaa ikäkauttani lippukunnan johtajistossa/hallituksessa.
* Osallistua lippukunnan yhteisen toiminnan suunnitteluun ja toteutukseen.
* Osallistua lippukunnan kehittämiseen.
* Toimia yhteyshenkilönä partiopiiriin ja alueeseen tarpoja-asioissa.
* Ylläpitää pestiini kuuluvilta osin lippukunnan jäsenrekisteriä ja sen tietoja.
* Perehdyttää seuraajani.
* Hankkia itselleni seuraaja, jos lopetan kesken pestin.

Oikeuteni:

* Minut pestaa hallituksen jäsen.
* Hallitus ja johtajisto ovat tukenani.

Koulutus:

* Pestiin kuuluvana koulutuksena on Partiojohtajaperuskurssi sekä Luotsi, ikäkausivastaava ja Ensiapu 1 -koulutukset.
* Pestiä tukevana koulutuksena ovat Lippukunnanjohtamiskurssi ja Partiokouluttajakurssi sekä Ko-Gi eli Partiojohtajien jatkokoulutus.